Beurtkrag kan Woensdagoggend voortgaan | Maroela Media
Eskom het gewaarsku dat kragonderbrekings Woensdagoggend kan voortduur nadat die kragvoorsiener Dinsdagaand fase 1-beurtkrag toegepas het.
Khulu Pasiwe, woordvoerder van Eskom, het gesê beurtkrag is Dinsdag van 17:00 tot 20:00 toegepas. “Beurtkrag is om 20:00 afgelas nadat eenheid 5 by die Medupi-kragstasie weer in diens gekom het.”
Pasiwe het egter gesê die kragnetwerk sal na verwagting Woensdagoggend tydens spitstyd onder druk wees. “Dit sal die geval wees tensy etlike eenhede deur die dag weer in diens gekom het. Eskom sal voortgaan om die kragnetwerk te monitor.”
Arbeidsprotesoptrede by die kragvoorsiener se kragstasies het die ontwrigting veroorsaak. Volgens Pasiwe het die onwettige arbeidsprotesoptrede Eskom se bedrywighede erg beïnvloed. “Min personeellede en gevalle van intimidasie het reuse-agterstande tot gevolg gehad.”
Die vakbond Solidariteit het vroeër versoek dat Eskom en die SAPD sterk teen kriminele elemente wat Eskom saboteer, moet optree.
ESKOM… Eskom…. eskom… es… e e … kom mense ons gaan…
Retrench 50% van Eskom personeel wat net rondhang en nie werk nie of sit en slaap terwyl hulle ‘n astronomiese salaris verdien en al die lekker voordele wat daarmee saamgaan en privatiseer Eskom dan.
@Colleen – “retrenchment” kos geld, baie geld, wat ESKOM nie het nie. Dit sal die beter ekonomiese (goedkoper) besluit wees om aan die werkers se loonvereistes toe te gee as om 50% van die werkerskorps te “retrench”.
” Daar is elemente wat wat infrastruktuur beskadig en die land se elektrisiteitstabiliteit onder die dekmantel van loononderhandelinge bedreig.”
” … die wat saboteer en met geweld dreig n klein groepie…”
Klein groepies word maklik beheer en gepolisieer.
Ons kom al jare met geweldadige loononderhandelings. Meeste protesaksies die afgelope tyd word gekenmerk deur geweld, beskadig in van infrastruktuur, vandalisme, brandstigting, diefstal en intimidasie.
Dit is nie moeilik om die situasie te antisipeer hoe nader ons gaan beweeg aan grondonteiening sonder vergoeding nie.
Vlam · 4 maande gelede
Ek verstaan as ons krag moet bestuur, maar rerig Eskom en die plaaslike munisipaliteite!
Kan julle nie asseblief die areas ( plotte en plase ) buitekant die dorpe wat kort kort in die nuus is oor gewapende roof of moord in die dag en nie in die nag afsit nie. Dis soveel meer gevaarliker vir ons mense daarop, geen probleem sit my krag enige tyd af in die oggend of in die middag maar in die aande ag nee, nie almal kan kragopwikkers bekostig nie